
RINKOS KONSULTACIJA DĖL ROBOTIZUOTŲ KAMERŲ VEŽIMĖLIŲ PRIEŽIŪROS IR TVARKYMO PASLAUGŲ PIRKIMO
	
VšĮ Lietuvos nacionalinis radijas ir televizija planuoja vykdyti Robotizuotų kamerų vežimėlių priežiūros ir tvarkymo paslaugų pirkimą. Prieš paskelbiant pirkimą, siekdami jam pasirengti, sužinoti, kokios paslaugos siūlomos rinkoje, parengti naujausias rinkos tendencijas ir galimybes atitinkančius pirkimo dokumentus, užtikrinančius sąžiningą tiekėjų konkurenciją, bei supažindinti rinkos dalyvius su planuojamu pirkimu, vadovaudamiesi Lietuvos Respublikos viešųjų pirkimų įstatymo (toliau – VPĮ) 27 straipsniu, organizuojame Robotizuotų kamerų vežimėlių priežiūros ir tvarkymo paslaugų pirkimo (toliau  pirkimas) rinkos konsultaciją (toliau  rinkos konsultacija), kuri vykdoma Centrinės viešųjų pirkimų sistemos (toliau – CVP IS) priemonėmis.
Dalyvavimas rinkos konsultacijoje yra neatlygintinas ir nesuteikia dalyviui pirmenybės viešuosiuose pirkimuose, kurie bus skelbiami ateityje, ar jų rezultatams.
Siekdami pasiruošti pirkimui, norime, kad rinkos dalyviai atsakytų į šiuos klausimus:
	Eil. Nr.
	Klausimas
	Atsakymas

	KLAUSIMAI DĖL TECHNINĖS SPECIFIKACIJOS REIKALAVIMŲ

	1. 
	Ar turite pastabų, klausimų techninės specifikacijos projektui? Jeigu taip, prašome nurodyti konkrečius klausimus, kurie kyla.
Ar techninė specifikacija pakankamai išsami, konkreti ir aiški, ar joje yra visa informacija, reikalinga tinkamam pasiūlymo parengimui?
Jei ne, prašome nurodyti, kas neaišku ir ką turėtumėme patikslinti. 
Prašome pateikti argumentuotas pastabas/klausimus.
	

	1. 
	Ar techninėje specifikacijoje, tiekėjų manymu, yra reikalavimų, kurie riboja konkurenciją, yra sunkiai įgyvendinami? Prašome pateikti argumentuotas pastabas.
	

	1. 
	Kokias papildomas sąlygas siūlytumėte įtraukti į techninę specifikaciją arba kurių reikėtų atsisakyti? 
Prašome pateikti argumentuotas pastabas/klausimus.
	

	1. 
	Kaip manote, koks biudžetas (nurodant kainą (-as) be PVM) pirkimui būtų pakankamas? (ši informacija nebus viešinama).
	

	1. 
	Ar techninėje specifikacijoje aprašytas pirkimo objektas galėtų būti perkamas atskiromis pirkimo dalimis? 
	

	1. 
	Ar perkant pirkimo objektus atskiromis dalimis, keistųsi kaina? Jeigu taip, prašome nurodyti kaip keistųsi.
	

	1. 
	Ar pirkimo objektą išskaidžius į atskiras dalis, tai turėtų įtakos jūsų dalyvavimui pirkime (skatintų jus dalyvauti vienoje ar keliose pirkimo dalyse)?
	

	1. 
	Ar techninėje specifikacijoje aprašytas pirkimo objektas galėtų būti perkamas su alternatyva? T.y. perkamos ne tik turimos įrangos priežiūros ir tvarkymo paslaugos, bet nurodyta alternatyva tiekėjams siūlyti naują įranga ir jos tvarkymo ir palaikymo paslaugas.
	

	1. 
	Kaip keistųsi pirkimo objekto kaina, pirkimą vykdant su alternatyva?
	

	1. 
	Ar pirkimo objektą perkant su alternatyva, tai turėtų įtakos jūsų dalyvavimui?
	

	1. 
	Kokių pasiūlymų ar pastebėjimų turėtumėte dėl pirkimo objekto? Jeigu šiame klausimyne neradote, Jūsų nuomone, svarbaus klausimo, susijusio su perkamomis prekės, teikiamomis paslaugomis, prašome jį nurodyti ir pakomentuoti galimą atsakymą.
	

	1. 
	
	

	APLINKOS APSAUGOS REIKALAVIMAI

	1. 
	Ar turite pasiūlymų dėl aplinkos apsaugos reikalavimų, kurie galėtų būti įtraukti į konkurso sąlygas?
Jeigu taip, prašome išvardinti konkrečiai, kokie reikalavimai galėtų būti keliami.
	

	KITI KLAUSIMAI

	1. 
	Ar Specialiosiose pirkimo sąlygose, tiekėjų manymu, yra reikalavimų, kurie riboja konkurenciją, yra sunkiai įgyvendinami? Prašome pateikti argumentuotas pastabas
	

	1. 
	Ar dalyvautumėte šiame pirkime? Jeigu „Ne“, prašome nurodyti kodėl.
	



Taip pat prašome dalyvių iki CVP IS nurodyto termino pabaigos teikti papildomas pastabas, pasiūlymus bei įžvalgas dėl pagrindinių pirkimo dokumentų reikalavimų projekto (zip failų priedas).
Paaiškiname, kad ši rinkos konsultacija yra skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Rinkos konsultacijos metu gauta informacija, nepažeidžiant VPĮ reikalavimų, bus naudojama priimant sprendimus dėl pirkimo organizavimo ir vykdymo. Perkančioji organizacija, gavusi dalyvių siūlymus, pastabas bei įžvalgas, juos išnagrinės ir apibendrintą informaciją (išskyrus informaciją apie kainas, jeigu tokios informacijos bus paprašyta) skelbs CVP IS prie skelbimo apie šią rinkos konsultaciją. Perkančioji organizacija, skelbdama pirkimą, neįsipareigoja atsižvelgti į visus pateiktus dalyvių siūlymus, pastabas ir įžvalgas.

PRIEDAI:
1. Priedas Nr. 1 – Specialiosios sąlygos;
2. Priedas Nr. 2 – Techninė specifikacija.

